
Uznesenie Okresný súd Vranov nad Topľou v exekučnej veci oprávnených: 1. A. B., nar. XX.XX.XXXX, bytom C. XX/X, D., okr. Vranov nad Topľou, 2. A. B., nar. XX.XX.XXXX, bytom C. XX/X, D., okr. Vranov nad Topľou, 3. E. B., nar. XX.XX.XXXX, bytom C. XX/X, D., okr. Vranov nad Topľou, 4. F. B., nar. XX.XX.XXXX, bytom C. XX/X, D., okr. Vranov nad Topľou proti povinnému: D. B., nar. XX.XX.XXXX, bytom C. XX/X, D., okr. Vranov nad Topľou o vymoženie dlžného výživného s príslušenstvom, súdnym exekútorom JUDr. Štefanom Šviderským, PhD., Exekútorský úrad Vranov nad Topľou, takto rozhodol: I. Exekúciu z a s t a v u j e. II. Súdnemu exekútorovi trovy exekúcie n e p r i z n á v a. odôvodnenie: 1. Na základe návrhu oprávnených a poverenia Okresného súdu Vranov nad Topľou zo dňa 03.03.2015 začal súdny exekútor exekúciu o vymoženie dlžného výživného s príslušenstvom. 2. Podaním doručeným súdu oprávnený prostredníctvom vtedy zákonného zástupcu navrhli exekúcie ukončiť. 3. Podľa § 243h zákona č. 233/1995 Z.z. o súdnych exekútoroch a exekučnej činnosti (ďalej len „Exekučný poriadok“) a o zmene a doplnení ďalších zákonov účinných od 01.04.2017, ak tento zákon v § 243i až 243k neustanovuje inak, exekučné konania začaté pred 1. aprílom 2017 sa dokončia podľa predpisov účinných do 31. marca 2017. Pravidlá pre prideľovanie vecí exekútorom podľa § 55 ods. 4 a 5 sa použijú len s ohľadom na veci pridelené podľa predpisov účinných po 1. apríli 2017. 4. Podľa § 57 ods. 1 písm. c) Exekučného poriadku exekúciu súd zastaví, ak zastavenie exekúcie navrhol ten, kto navrhol jej vykonanie. 5. V zmysle § 2 ods. 2 písm. a) zákona č. 233/2019 Z.z. o ukončení niektorých exekučných konaní a o zmene a doplnení niektorých zákonov stará exekúcia sa nezastavuje, ak ide o vymoženie pohľadávky na výživnom. 6. Keďže zo strany oprávnených došlo k späťvzatiu návrhu na vykonanie exekúcie a ide o vymoženie pohľadávky na výživnom na ktoré sa nevzťahuje zákon č. 233/2019 Z.z., súd na návrh oprávnených exekúciu zastavil. 7. Podľa § 196 Exekučného poriadku za výkony exekučnej činnosti podľa tohto zákona patrí exekútorovi odmena, náhrada hotových výdavkov a náhrada za stratu času. Ak je exekútor platiteľom dane z pridanej hodnoty podľa osobitného zákona, zvyšuje sa jeho odmena o daň z pridanej hodnoty.
8. Súdny exekútor uviedol, že trovy exekúcie si neuplatňuje a preto súd rozhodol tak, že mu trovy exekúcie nepriznáva. 9. Vzhľadom na vyššie uvedené a v zmysle citovaných ustanovení súd rozhodol tak, ako je to uvedené vo výrokovej časti tohto rozhodnutia. Poučenie: Proti uzneseniu súdu prvej inštancie vydanému súdnym úradníkom, ktoré treba doručiť, je prípustná sťažnosť. Sťažnosť môže podať ten, v koho neprospech bolo uznesenie vydané v lehote 15 dní od doručenia uznesenia na súde, ktorý napadnuté uznesenie vydal. O sťažnosti rozhoduje súd prvej inštancie spravidla bez nariadenia pojednávania. Ak nie je sťažnosť dôvodná, súd sťažnosť zamietne. Ak je sťažnosť dôvodná, súd napadnuté uznesenie zruší alebo zmení; v prípade zrušenia uznesenia je súdny úradník viazaný právnym názorom súdu. Rozsah, v akom sa uznesenie napáda, môže sťažovateľ rozšíriť len do uplynutia lehoty na podanie sťažnosti.

